गुवाहाटी , फेब्रुवारि 5 :  भारतीय ' जनता पार्टी ( बिजेपि ) राजखान्थि दोलोआ थांनाय 2016 माइथायाव आसाम हादोरसानि खुंथायाव फैनाय लोगो लोगो हादोरसायाव गासै 4.944 जिनाहारि खालामनाय जाथायनि केसफोरखौ रेजिस्तार कालामनो मोन्नाय जादों । बे बाथ्राखौ आसाम बिधान सभानि ' बाजेत सिझन ' नि सोलिफुबाय थानाय जथुमायाव स्तेत पारलियामेन्टारि एफायरनि मंत्री चन्ड्र महन पातवारि बिथांआ सम्बार आव मिथिहोयो । हादोरसायाव बिजेपि खुंथाय फैनायनि उनाव बेसेबां जाथाय आरो लामा जाब्रबथाय सोमजिखो होन्ना एजिपि दोलोनि MLA रमेन्ड्र नारायन कलिता बिथांनि सोंथि सोंथिआव बिथां पाटवारिआ बुङोदि , 2016 माइथायनिफ्राय 25 जानुवारि 2019 सिम गासै 1.01,960 जाब्रबथाय जाथायफोर जादों । गासै 38.142 सिखाव खावनायनि केस , 425 सेखनानै लाना खारनाय केस , 4.944 जिनाहारिनि जाथाय , 17.331 किदनेप खालामनाय जाथाय , मोन 19 दायना बुथारनाय जाथाय , 20.088 नखरनि थैनाय जाथाय ,  21.011 लामा जाब्रबथाय जाथायफोरा आसाम हादोरसायाव जादों होन्ना बिथांआ रोखायै मिथिहोयो । 24 मे 2016 निफ्राय 28 जानुवारि 2019 सिम गासै सा 36 हाथियार लायै सरासनस्रा सुबुंफोरा उदखारिफोरनि गाग्लोबनायाव जिउ गोमादों , बे एखो समावनो गासै सा 61 उदखारिफोरा रौनिया हान्जाफोरजों मोगा मोगिआव जिउ खोमादों आरो लोगो नांनानै बुथारनाय जाथायाव गासै सा 3 सुबुंनि जिउ गोमादों । पाटवारि बिथांआ मिथिहोबावोदि , गुवाहाटी नोगोरमायाव थांनाय 2016 माइथायनिफ्राय 25 जानुवारि 2019 सिम गासै 9.928 सिखावनि जाथाय , मोन 19 सेखनानै लाना खारनाय जाथाय , 182 जिनाहारि खालामनाय जाथाय , 1.769 किदनेप खालामनाय जाथाय , 110 नखरनि थैनाय जाथाय आरो 2.686 लामा जाब्रबथाय जाथायफोरा सोमजिदों । 
थांनाय 2016 नि उनाव ब्रै रोजानिबो बांसिन जिनाहारिनि केस मोन्नाय जादों : पाटवारि